**OBAVIJEST ZA UPIS U SREDNJU ŠKOLU**

**Učenici koji imaju namjeru upisa u Pripremni razred ili prvi razred srednje škole trebaju dostaviti u Školu suvremenog plesa Ane Maletić svoj OIB radi aktiviranja u NISpuSŠ (putem e-mail adrese:** **skola@skolaanemaletic.hr****).**

**Učenici obavezno moraju pribaviti svoj elektronički identitet (CARNet) u općeobrazovnoj školi (osnovnoj ili srednjoj, ovisno koju učenik pohađa).
Elektronički identitet se sastoji od korisničkog imena i lozinke. Nakon prve prijave učenik dobiva PIN na broj mobitela. Nakon aktiviranja i prijave u sustav pomoću elektroničkog identiteta mogu prijaviti željeni program.**

**Sve ostale informacije možete dobiti u brošuri Idemo u srednju, učenici koji upisuju umjetničke programe i odjele za sportaše (u privitku).**

**UČENICI SE PRIJAVLJUJU I UPISUJU U PRIPREMNI I I. RAZRED SREDNJE ŠKOLE U ŠKOLSKOJ GODINI 2020./2021. ELEKTRONIČKI PUTEM MREŽNE STRANICE NACIONALNOG INFORMACIJSKOG SUSTAVA PRIJAVA I UPISA U SREDNJE ŠKOLE www.upisi.hr, A NA TEMELJU NATJEČAJA KOJI OBJAVLJUJE ŠKOLA.**

**LJETNI UPISNI ROK**

Početak prijava kandidata u sustav **01.06.2020.**

Završetak registracije za kandidate izvan redovitog sustava obrazovanja RH **13.07.2020.**
POČETAK PRIJAVA obrazovnih programa**08.07.2020.**
ZAVRŠETAK PRIJAVE obrazovnih programa koji zahtijevaju dodatne provjere **12.07.2020.**

Na audiciju je potrebno donijeti fotografiju radi lakšeg utvrđivanja identiteta i ispuniti Prijavnicu za pristup audiciji (moguće dohvatiti na web stranici Škole).

AUDICIJA će se održati:
**13.07.2020. u 9:00 sati za Pripremni razred
14.07.2020. u 9:00 sati za 1. razred srednje škole**

Rok za dostavu dokumentacije redovitih učenika (stručno mišljenje HZZ-a i ostali dokumenti kojima se ostvaruje dodatna prava za upis)  **13.07.2020.**
Dostava osobnih dokumenata i svjedodžbi za kandidate izvan redovitog sustava obrazovanja RH **01.06.2020.-08.07.2020.**
Unos prigovora na unesene osobne podatke, ocjene, natjecanja, rezultate dodatnih provjera i podatke na temelju koji se ostvaruju dodatna prava za upis **20.07.2020.**
Brisanje s lista kandidata koji nisu zadovoljili preduvjete **21.07.2020.**
Početak ispisa prijavnica **22.07.2020.**

KRAJNJI ROK ZA ZAPRIMANJE POTPISANIH PRIJAVNICA (osobno/elektroničkim putem-slikano ili skenirano, dostaviti općeobrazovnoj školi/Školi suvremenog plesa Ane Maletić); Brisanje s lista kandidata koji nisu zadovoljili preduvjete ili dostavili prijavnice **24.07.2020.**
Objava konačnih ljestvica poretka **25.07.2020.**

UPIS

DOSTAVA DOKUMENATA ZA UPIS u određeni program obrazovanja: liječnička svjedodžba specijaliste medicine rada o zdravstvenoj sposobnosti za ovo zanimanje (iznimno, potvrda liječnika opće/obiteljske medicine, a specijaliste medicine rada do kraja prvog polugodišta); DOSTAVA POTPISANOG OBRASCA O UPISU u pripremni ili I. razred srednje škole (upisnice) u srednju školu u koju se učenik upisao **27.07.2020.**

Objava okvirnog broja slobodnih mjesta za jesenski rok **01.08.2020.**
Službena objava slobodnih mjesta za jesenski upisni rok**12.08.2020.**

**PRIJAVA KANDIDATA S TEŠKOĆAMA U RAZVOJU**

**LJETNI UPISNI ROK**

Kandidati s teškoćama u razvoju prijavljuju se u Gradskom uredu za obrazovanje Grada Zagreba te iskazuju svoj odabir s liste prioriteta redom kako bi željeli upisati obrazovne programe **08.06.- 26.06.2020.**

Registracija kandidata s teškoćama u razvoju izvan redovitog sustava obrazovanja RH **08.06.- 26.06.2020.**

Dostava osobnih dokumenata i svjedodžbi za kandidate s teškoćama u razvoju izvan redovitog sustava obrazovanja RH Središnjem prijavnom uredu **08.06-29.06.2020.**

Upisna povjerenstva Ureda državne uprave unose navedene odabire u sustav NISpuSŠ **08.06.-29.06.2020.**

Zatvaranje mogućnosti unosa odabira kandidata **29.06.2020.**

Provođenje dodatnih provjera za kandidate s teškoćama u razvoju i unos rezultata u sustav **01.-02.07.2020.**

Rangiranje kandidata s teškoćama u razvoju sukladno listama prioriteta. **03.07.2020.**

Smanjenje upisnih kvota razrednih odjela pojedinih obrazovnih programa **08.07.2020.**

**POSTUPAK PODNOŠENJA I RJEŠAVANJA PRIGOVORA**

Učenici i ostali kandidati mogu podnositi usmene i pisane prigovore u elektroničkom obliku tijekom provedbe postupka prijava i upisa učenika u I. razred srednje škole.

Redoviti učenik osnovne škole u RH može podnijeti prigovor svom razredniku zbog netočno navedenih zaključnih ocjena iz nastavnih predmeta, osobnih podataka ili podataka na temelju kojih se ostvaruju dodatna prava za upis i zatražiti njihov ispravak.

Kandidat koji nema status redovitog učenika osnovne škole u RH (kandidat koji osnovno obrazovanje završava ili je završio u inozemstvu ili drugim obrazovnim sustavima; kandidat koji nije s pozitivnim uspjehom završio prvi razred srednje škole u RH, ispisao se te želi ponovno upisati prvi razred u drugome obrazovnom programu; kandidat koji je prethodne školske godine završio osnovno obrazovanje u RH, ali nije upisao srednju školu) može podnijeti prigovor zbog netočno unesenih ocjena ili osobnih podataka Središnjem prijamnom uredu koji je unio podatke.

U slučaju da nisu ispravljeni netočno uneseni podaci, učenici i ostali kandidati mogu podnijeti pisani prigovor CARNetovoj službi za podršku obrazovnom sustavu na obrascu za prigovor koji je dostupan na mrežnoj stranici NISpuSŠ-a.

U slučaju da učenik pri ocjenjivanju ispita sposobnosti i darovitosti nije zadovoljan ocjenom, može podnijeti prigovor pisanim putem našoj Školi.

**PRIJAVA I UPIS UČENIKA U SREDNJU ŠKOLU**

Učenici koji osnovno obrazovanje završavaju kao redoviti učenici osnovne škole u RH u školskoj godini 2018./2019. prijavljuju se u NISpuSŠ u skladu s postupcima opisanima  na mrežnoj stranici www.upisi.hr.

Učenici koji osnovno obrazovanje ne završavaju kao redoviti učenici osnovne škole u RH (kandidat koji osnovno obrazovanje završava ili je završio u inozemstvu ili drugim obrazovnim sustavima; kandidat koji nije s pozitivnim uspjehom završio prvi razred srednje škole u RH, ispisao se te želi ponovno upisati prvi razred u drugome obrazovnom programu; kandidat koji je prethodne školske godine završio osnovno obrazovanje u RH, ali nije upisao srednju školu) prijavljuju se Središnjem prijavnom uredu na način opisan na mrežnoj stranici www.upisi.hr.

Učenici koji se žele upisati u I. razred srednje škole u školskoj godini 2020./2021., a stekli su svjedodžbe koje nisu izdane u RH, dužni su pokrenuti postupak priznavanja završenog osnovnog obrazovanja. Postupak priznavanja provodi školska ustanova u koju se podnositelj zahtjeva upisuje.

Dokumenti koji su uvjet za upis u određeni program obrazovanja (potvrda školske medicine, liječnička svjedodžba medicine rada i ostali dokumenti kojima su ostvarena dodatna prava za upis) srednje škole donose se u školu u kojoj učenik ostvaruje pravo upisa. Oni koji ne dostave, gube pravo upisa u ljetnom roku te se na jesenskom mogu kandidirati za upis u preostala slobodna upisna mjesta.

Upisnica koja je dostupna na mrežnoj stranici NISpuSŠ (www.upisi.hr) mora biti vlastoručno potpisana (i učenik i roditelj/skrbnik) te ju je potrebno osobno ili elektroničkim putem dostaviti u Školu.

Ako učenik zbog opravdanih razloga nije u mogućnosti u propisanim rokovima dostaviti potpisanu upisnicu, dužan ga je dostaviti roditelj/skrbnik ili opunomoćenik.

**PRAVILNIK O ELEMENTIMA I KRITERIJIMA ZA IZBOR KANDIDATA ZA UPIS U I. RAZRED SREDNJE ŠKOLE**

Vrednovanje uspjeha za upis u programe plesne umjetnosti

Kandidatu koji je uspješno završio osnovno plesno obrazovanje ili pripremni razred vrednuju se:

Zajednički, dodatni i poseban element vrednovanja
Opći uspjeh iz četvrtoga razreda plesne ili pripremnog razreda
Konačni rezultati ostvareni na prijamnome ispitu plesne darovitosti koji uključuje uspjeh iz glavnih plesnih predmeta.

Na taj način moguće je steći najviše 200 bodova.

Na temelju prijamnog ispita za pripremni razred moguće je steći najviše 120, a minimalni prag je 70 bodova.

Na temelju prijamnog ispita za.  I. razred srednje moguće je steći najviše 115, a minimalni prag je 70 bodova.

Izbor kandidata za upis utvrđuje se i na temelju zdravstvene sposobnosti kandidata (liječničku svjedodžbu medicine rada (zajedno s upisnicom), iznimno, potvrdu liječnika opće/obiteljske medicine, a specijaliste medicine rada do kraja prvog polugodišta).

Na temelju audicije kandidat može ostvariti ocjenu „položio“ ili „nije položio“.

Škola može utvrditi minimalni broj bodova potrebnih za prijavu kandidata koji se primjenjuje tijekom cijeloga upisnog postupka.

Vrednovanje uspjeha iznimno darovitih kandidata

Na temelju iznimne darovitosti (audicija), uz suglasnost Nastavničkog vijeća, u pripremni/I. razred srednje može se upisati i kandidat koji nije završio osmi razred općeobrazovne škole.

Priloženi dokumenti: